47 persuna għamlu swab test għall-COVID-19 għaxar darbiet. Dan ħareġ fi tweġiba parlamentari tad-deputat Prim Ministru Chris Fearne fil-Parlament. F'rendikont dwar in-nazzjonalità tal-persuni li ġew ikkonfermati bil-COVID-19 mill-bidu ta' Marzu sal-aħħar ta' Ġunju, il-Ministru tas-Saħħa Fearne qal li kien hemm 469 persuna Maltija u 202 persuni barranin. Il-persuni kollha li kellhom il-Coronavirus li mhux Maltin ġew minn 13-il pajjiż tal-Unjoni Ewropea u minn 40 pajjiż ieħor. Id-Deputat Prim Ministru Fearne kien qed iwieġeb domandi tad-deputati Hermann Schiavone, Godfrey Farrugia u Cluadette Buttigieg. Il-Ministru Fearne qal li kien hemm 10,027 persuna li għamlu swab test darbtejn waqt li kien hemm 2,513-il persuna li għamluh tliet darbiet.